ṣáṇmithunā́ni véda mithunéna-mithunena ha prájāyate sárvābhiḥ prájātibhiryájamānaśca pátnī ca tadékam mithunaṃ tásmādasya pátnīvadagnihotráṃ syādetánmithunamúpāpnavānī́ti vatsáścāgnihotrī́ ca tadékam mithunaṃ tásmādasya púṃvatsāgnihotrī́ syādetánmithunamúpāpnavānītí sthālī cā́ṅgārāśca tadékam mithunaṃ srúkca sruváśca tadékam mithunámāhavanī́yaśca samícca tadékam mithunamā́hutiśca svāhākāráśca tadékam mithunámetā́ni ha vā agnihotre ṣáṇmithunā́ni tā́ni yá evaṃ véda mithunéna-mithunena ha prájāyate sárvābhiḥ prájātibhiḥ